Ir-Regolament tal-Kunsill (KE) Nru 308/1999
tat-8 ta' Frar 1999
li jemenda r-Regolament (KE) Nru 850/98 dwar il-konservazzjoni tar-riżorsi tas-sajd permezz ta' miżuri tekniċi għall-protezzjoni ta' l-organiżmi frieħ tal-baħar
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunitajiet Ewropej, u b' mod partikolari l-Artikolu 43 tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3],
Billi r-Regolament (KE) Nru 850/98 [4] juri numru ta' ċerti ommissjonijiet, żbalji fit-test u inadekwatezzi editorjali;
Billi wara definizzjoni mill-ġdid mir-Renju Unit dwar il-limiti tas-sajd tiegħu l-ebda parti mis-sub-żona XII ta' l-ICES fit-tramuntana tal-latitudni 56oT ma taqa' taħt is-sovranità jew il-ġurisdizjoni ta' l-Istati Membri; billi għalhekk din iż-żona ma għandhiex tiġi msemmija iktar;
Billi l-metodu li bih għandu jiġi stabbilit id-daqs tal-granċ bix-xewk huwa kkunsidrat bħala imprattikabbli u għandu għalhekk jiġi rivedut;
Billi r-Regolament (KE) Nru 850/98 għandu għaldaqstant jiġi emendat,
ADOTTA DAN IR-REGOLAMENT:
Artikolu 1
Ir-Regolament (KE) Nru 850/98 huwa hawnhekk emendat kif ġej:
1. Fl-Artikolu 29(4)(b)(iii), it-tielet inċiż, il-kelmiet "kwantitajiet tal-barbun tat-tbajja' ("plaice") u tal-lingwata ("sole")" għandhom jiġu mibdula bi "kwantitajiet ta' barbun tat-tbajja' u/jew lingwata".
2. Fl-Artikolu 30(2), is-subparagrafu (b) għandu jiġi mibdul bi:
"(b) it-Taqsima Vb ta' l-ICES u s-sub-żona VI ta' l-ICES fit-tramuntana tal-latitudni 56oT".
3. Fl-Anness I:
(a) in-nota 1 fil-qiegħ tal-paġna għandha tiġi mibdula bi:
"(1) Fil-Baħar tat-Tramuntana mill-1 ta' Marzu sal-31 ta' Ottubru, u matul is-sena kollha fil-bqija tar-Reġjuni 1 u 2, għajr fl-Iskagerrak u l-Kattegat";
(b) in-nota 6 fil-qiegħ tal-paġna għandha tiġi mibdula bi:
"(6) Matul l-ewwel sena wara d-data ta' l-applikazzjoni ta' dan ir-Regolament perċentwal minimu ta' 50 % ta' l-ispeċji tal-ħut fil-mira għandu jkun ta' qabdiet ta' ħut miġbura mir-Reġjun 2 bl-eċċezzjoni tal-Baħar tat-Tramuntana, Taqsima Vb ta' l-ICES u s-subżona VI fit-tramuntana tal-latitudni 56oT".
4. L-Anness IV għandu jiġi mibdul bl-Anness I ma' dan ir-Regolament.
5. Fl-Anness IX, il-linja "70-79 + ≥ 70" għandha tiġi mibdula bi "60-69 + ≥ 70".
6. Fl-Anness XII, kull riferenza għal "Kavalli (Scomber scombrus)" għandha tiġi mibdula bi "Kavalli (Scomber spp.)" u kull referenza għal "Sawrell ("Horse mackerel") (Trachurus trachurus)" għandha tiġi mibdula bi "Sawrell (Trachurus spp.)".
7. Fl-Anness XIII, il-Paragrafu 5 għandu jiġi mibdul bi:
"5. (a) Id-daqs tal-granċ tax-xewka għandu jiġi mkejjel, kif muri fl-Istampa 4A, bħala t-tul tal-qoxra, matul il-linja tan-nofs, mit-tarf tal-qoxra bejn il-munqar u t-tarf ta' wara tal-qoxra.
(b) Id-daqs tal-granċ ta' l-ikel għandu jiġi mkejjel, kif muri fl-Istampa 4B, bħala l-wisa' massima tal-qoxra mkejla perpendikolarment mal-linja tan-nofs antero-posterjori tal-qoxra."
8. L-Istampa 4A għandha tiġi mibdula bl-istampa fl-Anness II għal dan ir-Regolament.
Artikolu 2
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta' Jannar 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-8 ta' Frar 1999.